ai4bharat/Pralekha huggingface dataset:
सूक्ष्म, लघु एवं मध्यम उद्यम मंत्रालय
श्री गडकरी ने ‘खादी प्राकृतिक पेंट’को लॉन्च किया- केवीआईसी द्वारा विकसित यह गाय के गोबर से निर्मित भारत का पहला पेंट है
केन्द्रीय सड़क परिवहन एवं राजमार्ग और एमएसएमई मंत्री श्री नितिन गडकरी ने मंगलवार को अपने आवास पर एक नए तरह के पेंट  को लॉन्च किया। गाय के गोबर से निर्मित भारत के इस पहले पेंट को खादी एवं ग्रामोद्योग आयोग ने विकसित किया है। यह एक पर्यावरण के अनुकूल, गैर विषाक्त पेंट है, जिसे “खादी प्राकृतिक पेंट”नाम दिया गया है। यह अपनी तरह का पहला उत्पाद है, जिसमें एंटी-फंगल और एंटी-बैक्टीरियल गुण समाहित हैं।
इस अवसर पर केन्द्रीय मत्स्यपालन, पशुपालन और डेयरी मंत्री श्री गिरिराज सिंह, केन्द्रीय सूक्ष्म, लघु और मध्यम उद्यम राज्य मंत्री श्री प्रताप चंद्र सारंग और केवीआईसी के अध्यक्ष श्री विनय कुमार सक्सेना भी उपस्थित थे।
लॉन्च कार्यक्रम के दौरान केन्द्रीय मंत्री श्री नितिन गडकरी ने कहा कि यह प्रयास किसानों की आय को बढ़ाने वाले प्रधानमंत्री के दृष्टिकोण को साकार करने की दिशा में एक सकारात्मक कदम है। उन्होंने कहा कि यह कदम ग्रामीण अर्थव्यवस्था को बेहतर बनाने का इतना प्रभावशाली प्रयास है, जिससे शहरों में रह रहे ग्रामीणों का फिर से ग्रामीण क्षेत्रों की ओर पलायन शुरू हो जाएगा। पेंट की सस्ती दरों  के बारे में बताते हुए उन्होंने कहा कि ये कीमतें बड़ी कंपनयों द्वारा वसूली जाने वाली कीमतों की तुलना में आधे से भी कम हैं। उन्होंने जोर देते हुए कहा कि इस पेंट के निर्माण और विपणन में सरकार की भूमिका केवल एक सूत्रधार की है, वास्तव में इस पेंट का निर्माण और विपणन पेशेवर तरीके से किया जाएगा और इसे देश के प्रत्येक हिस्से तक पहुंचाया जाएगा।
खादी प्राकृतिक पेंट दो रूपों में उपलब्ध है– डिस्टेंपर पेंट और प्लास्टिक इमल्शन पेंट। इस परियोजना की परिकल्पना मार्च 2020 में केवीआईसी के अध्यक्ष ने की थी, और बाद में इसे केवीआईसी की एक इकाई के रूप में काम करने वाले कुमारप्पा राष्ट्रीय हस्तनिर्मित कागज़ संस्थान, जयपुर ने विकसित किया।
इस पेंट में शीशा, पारा, क्रोमियम, आर्सेनिक, कैडमियम जैसी अन्य कोई भी भारी धातु नहीं है। ये स्थानीय स्तर पर निर्माण को बढ़ावा देगा और प्रौद्योगिकी हस्तांतरण के माध्यम से स्थायी स्थानीय रोज़गार सृजित करने में मदद करेगा। इस तकनीक से पर्यावरण के अनुकूल उत्पादों के निर्माण लिए कच्चे माल के रूप में गोबर की खपत बढ़ेगीऔर किसानों तथा गौशालाओं के लिए अतिरिक्त राजस्व के अवसर बढ़ेंगे। गाय के गोबर के उपयोग से पर्यावरण स्वच्छ होगा और नालियों के अवरुद्ध होने जैसी समस्या भी खत्म होगी।
खादी प्राकृतिक डिस्टेंपर और इमल्शन पेंट का परीक्षण देश की तीन प्रतिष्ठित राष्ट्रीय प्रयोगशालाओ में किया गया है -
- राष्ट्रीय परीक्षण शाला , मुंबई
- श्री राम औद्योगिक अनुसंधान संस्थान , नई दिल्ली
- राष्ट्रीय परीक्षण शाला , ग़ाज़ियाबाद
खादी प्राकृतिक इमल्शन पेंट बीआईएस 15489:2013 मानक के अनुरूप है, जबकि खादी प्राकृतिक डिस्टेंपर पेंट बीआईएस 428:2013 मानक के अनुरूप है।इस पेंट ने परीक्षण के दौरान ‘एप्लिकेशन ऑफ पेंट, थिनिंग प्रॉपर्टीज़, ड्राइंग टाइम एंड फिनिश’जैसे तमाम पैमानों को सफलतपूर्वक पूरा किया है। यह 4 घंटे से भी कम समय में सूखता है और बेहतर तरीके से सतह पर लगता है। इस पेंट को अंदर और बाहर दोनों ही दीवारों पर लगाया जा सकता है। डिस्टेंपर और इमल्शन पेंट दोनों ही सफेद आधार रंग  में उपलब्ध हैं, और उचित रंगों के मिश्रण से कोई भी रंग बनाया जा सकता है।
कार्यक्रम को लाइवस्ट्रीम के इस लिंक पर क्लिक करके देखा जा सकता है -https://youtu.be/4pAa0SqvTM0
>>>>>>>>>>
एमजी/एएम/पीजी/एसके
(Visitor Counter : 449
स्वास्थ्य एवं परिवार कल्याण मंत्रालय
भारत के सक्रिय मामले कुल मामलों के 4.35 प्रतिशत हो गये हैं
पिछले 7 दिनों में दैनिक नए मामलों से दैनिक रिकवरी अधिक
कुल 0.9 करोड़ से अधिक रिकवरी दर्ज की गई
(भारत के सक्रिय मामले 4.44 प्रतिशत से गिरकर आज 4.35 प्रतिशत हो गये।
पिछले 7 दिनों के ट्रेंड के साथ, भारत में पिछले 24 घंटों के दौरान दैनिक नए मामलों की तुलना में अधिक दैनिक रिकवरी हुई है। दैनिक मामलों की तुलना में अधिक दैनिक रिकवरी के ट्रेंड के कारण भारत के सक्रिय मामलों में लगातार संकुचन हुआ है जो वर्तमान में 4,16,082 है।
भारत में 36,595 लोग कोविड से संक्रमित पाए गए हैं और उसी समयावधि में 42,916 नई रिकवरी दर्ज की गई है। नई रिकवरी और नये मामलों के बीच 6,321 अंतर रहने के कारण पिछले 24 घंटे में कुल सक्रिय मामले में 6,861 की गिरावट आई है।
भारत अभी भी दुनिया  में प्रति मिलियन जनंसख्या पर सबसे कम मामले में से एक बना हुआ है जो पश्चिमी गोलार्ध के कई अन्य देशों की तुलना में बहुत कम है।
रिकवरी दर आज बढ़कर 94.2 प्रतिशत हो गई है। कुल रिकवर मामले 90,16,289 हैं। रिकवर मामलों और सक्रिय मामलों के बीच अंतर लगातार बढ़ रहा है और धीरे-धीरे 86,00,207 पर आ गया है।
रिकवर नए मामलों में से 80.19 प्रतिशत मामले दस राज्यों / केंद्र शासित प्रदेशों से सामने आये हैं।
महाराष्ट्र में 8,066 लोग कोविड से ठीक हुए हैं जबकि केरल में 5,590 रिकवरी हुई है। दिल्ली में 4,834 दैनिक रिकवरी हुई।
दस राज्यों / केन्द्र शासित प्रदेशों से 75.76 प्रतिशत नए मामले सामने आए हैं।
केरल में पिछले 24 घंटों में 5,376 मामले दर्ज किए। महाराष्ट्र में कल 5,182 नए मामले दर्ज किए गए जबकि दिल्ली में 3,734 नए मामले दर्ज किए गए।
पिछले 24 घंटों में 540 लोगों की मौत हुई हैं। उनमें से 77.78 प्रतिशत मौते दस राज्यों / केंद्र शासित प्रदेशों से हैं।
21.29 प्रतिशत नई मौतें महाराष्ट्र में हुई हैं। वहां 115 लोगों की मौत हुई है। दिल्ली में भी 82 लोगों की मौत हुई जबकि पश्चिम बंगाल में 49 मौतें हुई।
जब वैश्विक रूप से तुलना की जाती है, तो भारत में प्रति मिलियन जनसंख्या  में सबसे कम मृत्यु के मामले हैं।
प्रधानमंत्री कार्यालय
प्रधानमंत्री ने नव संवत्सर की शुभकामनाएं दीं
प्रधानमंत्री श्री नरेन्द्र मोदी ने नव संवत्सर के अवसर पर सभी देशवासियों को शुभकामनाएं दी हैं।
प्रधानमंत्री ने ट्वीट किया;
“देशवासियों को नव संवत्सर की असीम शुभकामनाएं।”
प्रधानमंत्री कार्यालय
यूरोपीय आयोग की अध्यक्ष उर्सुला वॉन डेर लेयन के साथ आज बातचीत करके खुशी हुई : प्रधानमंत्री
प्रधानमंत्री श्री नरेन्द्र मोदी ने आज नई दिल्ली में यूरोपीय आयोग की अध्यक्ष सुश्री उर्सुला वॉन डेर लेयन के साथ बातचीत की।
प्रधानमंत्री ने बातचीत के बारे में ट्वीट किया;
"आज @EU_Commission की अध्यक्ष @vonderleyen के साथ बातचीत करके खुशी हुई। हमने आर्थिक और सांस्कृतिक संबंधों सहित भारत-ईयू संबंधों के पूरे कार्य-क्षेत्र की समीक्षा की।"
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.11 करोड़ टीके लगाए जा चुके हैं
बीते चौबीस घंटों में 48,292 टीके लगाए गए
भारत में सक्रिय मरीजों की संख्या 2,570 है
सक्रिय मामलों की दर 0.01 प्रतिशत है
स्वस्थ होने की वर्तमान दर 98.8 प्रतिशत है
बीते चौबीस घंटों में 187 लोग स्वस्थ हुए,अब तक स्वस्थ हुए कुल लोगों की संख्या 4,41,45,854 है
पिछले 24 घंटों में 175 नए मामले सामने आए
दैनिक सक्रिय मामलों की दर 0.09 प्रतिशत है
साप्ताहिक सक्रिय मामलों की दर 0.12 प्रतिशत है
अब तक 91.13 करोड़ जांच की जा चुकी हैं,बीते चौबीस घंटों में 2,01,690 जांच की गई
वित्त मंत्रालय
वित्त मंत्री श्रीमती निर्मला सीतारमण ने राज्यों के वित्त मंत्रियों के साथ बजट पूर्व परामर्श की अध्यक्षता की
केंद्रीय वित्त मंत्री ने आज यहां राज्यों और विधानमंडल वाले केंद्र शासित प्रदेशों के वित्त मंत्रियों के साथ बजट पूर्व परामर्श किया। इस बैठक में केंद्रीय राज्य मंत्री , मुख्यमंत्रियों, उपमुख्यमंत्रियों, जम्मू और कश्मीर के उपराज्यपाल, राज्यों/केंद्र शासित प्रदेशों और केंद्र सरकार के वित्त मंत्रियों, मंत्रियों और वरिष्ठ अधिकारियों ने भाग लिया।
वित्त मंत्रालय के आर्थिक कार्य विभाग के सचिव ने इस बैठक में सभी प्रतिभागियों का स्वागत किया और आगामी बजट के लिए इस खास परामर्श के विशेष महत्व के बारे में सभी को अवगत कराया।
अधिकतर प्रतिभागियों ने उधार लेने की सीमा बढ़ाकर, दो अग्रिम हस्तांतरण किस्तें प्रदान करके और पूंजीगत व्यय के लिए विशेष सहायता के माध्यम से अपने-अपने राज्यों/केंद्र शासित प्रदेशों को वित्तीय सहायता देने के लिए केंद्रीय वित्त मंत्री का धन्यवाद किया। प्रतिभागियों ने बजट भाषण में शामिल करने के लिए केंद्रीय वित्त मंत्री को अनगिनत सुझाव भी दिए। केंद्रीय वित्त मंत्री ने बजट 2023-24 के लिए आवश्यक जानकारियां एवं सुझाव देने के लिए प्रतिभागियों का धन्यवाद किया और इसके साथ ही प्रत्येक प्रस्ताव पर गौर करने का आश्वासन दिया।
रेल मंत्रालय
केंद्रीय रेलवे, संचार, इलेक्ट्रॉनिक्स और सूचना प्रौद्योगिकी मंत्री श्री अश्विनी वैष्णव ने रेल भवन, इलेक्ट्रॉनिक्स निकेतन व संचार भवन में आज कार्यभार ग्रहण किया
प्रधानमंत्री श्री नरेन्द्र मोदी का विजन गरीब, हाशिये पर मौजूद समुदायों, किसानों, मध्यम वर्ग, युवा, महिलाओं और समाज के कमजोर वर्गों के जीवन में बदलाव लाना है : श्री अश्विनी वैष्णव
रेलवे, संचार और प्रौद्योगिकी सभी भारतीयों के जीवन को प्रभावित करती है, मैं प्रधानमंत्री के विजन को पूरा करने के लिए काम करूंगा : श्री अश्विनी वैष्णव
केंद्रीय रेलवे, संचार, इलेक्ट्रॉनिक्स एवं सूचना प्रौद्योगिकी मंत्री श्री अश्विनी वैष्णव ने 8 जुलाई, 2021 को रेल भवन के बाद इलेक्ट्रॉनिक्स निकेतन एवं संचार भवन में कार्यभार ग्रहण कर लिया।
श्री अश्विनी वैष्णव  ओडिशा से राज्यसभा सदस्य हैं। उन्होंने सुंदरगढ़, बालासोर, कटक और गोवा के लोगों की सेवा की है। उन्होंने आईआईटी कानपुर से प्रौद्योगिकी में मास्टर डिग्री और व्हार्टन से एमबीए की डिग्री हासिल की है। वह प्रौद्योगिकी, वित्त में कौशल और समाज के कमजोर तबकों के लिए इसके इस्तेमाल का एक संयोजन साथ में लाते हैं। उनका अंत्योदय के दर्शन यानी समाज के कमजोर तबकों के जीवन में बदलाव लाने में दृढ़ विश्वास है।
ट्विटर : https://twitter.com/AshwiniVaishnaw?s=08
फेसबुक : https://www.facebook.com/ashwinivaishnaw
इंस्टाग्राम : https://www.instagram.com/ashwini.vaishnaw/
राष्ट्रपति सचिवालय
राष्ट्रपति ने वर्ष 2020 और 2021 के लिए नारी शक्ति पुरस्कार प्रदान किए
राष्ट्रपति श्री राम नाथ कोविंद ने अंतर्राष्ट्रीय महिला दिवस के अवसर पर आज राष्ट्रपति भवन में आयोजित एक समारोह में वर्ष 2020 और 2021 के लिए नारी शक्ति पुरस्कार प्रदान किए।
पुरस्कार विजेताओं की सूची देखने के लिए यहां क्लिक करें
राष्ट्रपति सचिवालय
राष्ट्रपति ने क्रिसमस की पूर्व संध्या पर बधाई दी
राष्ट्रपति श्री रामनाथ कोविंद ने क्रिसमस की पूर्व संध्या पर सभी देशवासियों को शुभकामनाएं दी हैं।
एक संदेश में, राष्ट्रपति ने कहा है, "क्रिसमस के शुभ अवसर पर, मैं सभी देशवासियों, विशेषकर हमारे ईसाई भाइयों और बहनों को हार्दिक बधाई और शुभकामनाएं देता हूं।
क्रिसमस, प्रभु ईसा मसीह की जयंती के अवसर पर मनाया जाता है। यह त्योहार लोगों के जीवन में शांति, सद्भाव और करुणा का संचार करता है और समाज में लोगों के बीच एकता और बंधुत्व की भावना को भी बढ़ावा देता है। प्रभु ईसा मसीह का प्रेम और करुणा का संदेश आज भी पूरी मानवता को प्रेरित करता है।
इस अवसर पर, आइए हम ईसा मसीह के आदर्शों और शिक्षाओं को अपने जीवन में अपनाकर एक ऐसा समाज बनाने का संकल्प लें, जो न्याय और स्वतंत्रता के मूल्यों पर आधारित हो।"
एमजी/एएम/जेके/एके
(Visitor Counter : 286
पृथ्वी विज्ञान मंत्रालय
अंतर्राष्ट्रीय समुद्र तटीय सफाई दिवस मनाने के लिए स्वच्छ सागर, सुरक्षित सागर अभियान
भारत का एक समृद्ध समुद्री इतिहास रहा है। समुद्री गतिविधियों का सबसे पहले ऋग्वेद में उल्लेख किया गया था और महासागर, समुद्र एवं नदियों के अंतर्संबंधों के संदर्भ भारतीय पुराणों में पाए जा सकते हैं। भारतीय सामाजिक-आध्यात्मिक परंपराओं, साहित्य, कविता, मूर्तिकला, चित्रकला और पुरातत्व से विविध साक्ष्य भारत की महान समुद्री परंपराओं की पुष्टि करते हैं।
7,500 किमी से अधिक की भारत की समुद्री तटरेखा हमारे विशाल महासागर संसाधनों को दर्शाती है। सबसे महत्वपूर्ण बात यह है कि हिंद महासागर एकमात्र ऐसा महासागर है जिसका नाम किसी देश, अर्थात भारत के नाम पर रखा गया है।
मानव समाज समुद्र और महासागरों की प्राकृतिक संपदा से लगातार लाभान्वित होता रहा है। हालाँकि, हाल के दिनों में, प्लास्टिक अपशिष्ट ज्यादातर भूमि आधारित गतिविधियों, पर्यटन और मछली पकड़ने से नदियों और विभिन्न जलमार्गों के माध्यम से तट और समुद्र तक पहुँचते हैं और समुद्री पारिस्थितिकी तंत्र के लिए एक गंभीर खतरा पैदा करते हैं। तटीय जल, तलछट, बायोटा और समुद्र तटों जैसे विभिन्न मानदंडों  में समुद्री कूड़े  पर वैज्ञानिक डेटा और जानकारी एकत्र करने के लिए अनुसंधान एवं विकास प्रयास किए जाएंगे।
विश्व स्तर पर, "अंतर्राष्ट्रीय समुद्र तटीय सफाई दिवस" हर वर्ष सितंबर के तीसरे शनिवार को मनाया जाता है।
इस वर्ष 17 सितंबर, 2022 को भारत सरकार अन्य स्वयंसेवी संगठनों और स्थानीय समाज के साथ मिलकर भारत के पूरे समुद्र तट पर "स्वच्छ सागर, सुरक्षित सागर" पर स्वच्छता अभियान चलाएगी।
इस अभियान में पृथ्वी विज्ञान मंत्रालय , पर्यावरण वन और जलवायु परिवर्तन मंत्रालय , भारतीय तटरक्षक बल, राष्ट्रीय आपदा प्रबंधन प्राधिकरण  के साथ-साथ अन्य सामाजिक संगठन और शैक्षणिक संस्थान शामिल होंगे।
इस अभियान में मुख्य रूप से समुद्री अपशिष्ट को कम करने, प्लास्टिक के न्यूनतम उपयोग, स्रोत पर ही पृथक्करण और अपशिष्ट प्रबंधन के बारे में जागरूकता फैलाने के लिए भौतिक और आभासी  दोनों तरह से बड़े पैमाने पर सार्वजनिक भागीदारी देखी जाएगी।
यह दुनिया में अपनी तरह का पहला और सबसे लंबे समय तक चलने वाला समुद्र तटीय स्वच्छता अभियान होगा, जिसमें अधिक से अधिक लोग भाग लेंगे। इसमें आम आदमी की भागीदारी न केवल तटीय क्षेत्रों बल्कि देश के अन्य हिस्सों की समृद्धि के लिए "स्वच्छ सागर, सुरक्षित सागर" का संदेश देगी।
इस वर्ष का आयोजन देश की स्वतंत्रता के 75वें वर्ष में आजादी का अमृत महोत्सव के उत्सव के साथ भी मेल खाता है; इसके द्वारा देश भर में 75 समुद्र तटों पर तटीय सफाई अभियान चलाया जाएगा। 17 सितंबर, 2022 को "अंतर्राष्ट्रीय तटीय सफाई दिवस" पर समाप्त होने वाले "स्वच्छ सागर, सुरक्षित सागर" के बारे में जागरूकता बढ़ाने के लिए कल 03 जुलाई, 2022 से 75 दिनों का लंबा अभियान शुरू किया जाएगा।
अभियान के बारे में जागरूकता फैलाने के लिए एवं 17 सितंबर, 2022 को समुद्र तट की सफाई गतिविधियों हेतु स्वैच्छिक पंजीकरण के उद्देश्य से आम लोगों के लिए एक मोबाइल ऐप "इको मित्रम" भी शुरू किया गया है।
इस अभियान के माध्यम से जन साधारण के बीच बड़े पैमाने पर व्यवहार परिवर्तन करने का उद्देश्य इस बारे में जागरूकता बढ़ाना है कि कैसे प्लास्टिक का उपयोग हमारे समुद्री जीवन को नष्ट कर रहा है।
निर्वाचन आयोग
श्री अशोक लवासा ने नए चुनाव आयुक्त का पदभार संभाला
श्री अशोक लवासा ने आज नए चुनाव आयुक्त का पदभार ग्रहण किया। 21 अक्टूबर 1957 को जन्मे श्री अशोक लवासा हरियाणा कैडर के 1980 बैच के आईएएस अधिकारी हैं। श्री लवासा 31 अक्टूबर, 2017 को भारत के वित्त सचिव बनाए गये थे। अपने 37 वर्षों के सेवाकाल में उन्होंने हरियाणा और केंद्र सरकार में महत्वपूर्ण जिम्मेदारियों को संभाला।
श्री लवासा ने कई महत्वपूर्ण विभागों की जिम्मेदारी संभाली जिसमें प्रधान सचिव और वित्तीय आयुक्त , मुख्य समन्वयक , हरियाणा के स्थानीय आयुक्त, हरियाणा राज्य सहकारी सूगर हिल्स के प्रबंध निदेशक, हरियाणा राज्य औद्योगिक विकास सहयोग  के प्रबंध निदेशक, केंद्रीय वित्त सचिव, केंद्रीय पर्यावरण, वन और जलवायु परिवर्तन सचिव, केंद्रीय नागर विमानन सचिव,विद्युत मंत्रालय में विशेष सचिव, गृह मंत्रालय में संयुक्त सचिव और कई अन्य महत्वपूर्ण पदों सम्मिलित हैं।
उनके कार्यकाल के दौरान करीब 28 राज्यों में विधानसभा के लिए चुनाव होंगे जिसमें फरवरी में होने वाले मेघालय, नागालैंड और त्रिपुरा राज्य के विधानसभा चुनाव शामिल हैं। इसके अलावा उनके कार्यकाल के दौरान 2019 में लोकसभा के लिए आम चुनाव आयोजित किया जाएगा।
रक्षा मंत्रालय
आईएनएस सुनयना ने दक्षिण अफ्रीका के डरबन बंदरगाह का दौरा किया
आईएनएस सुनयना ने 21-25 अगस्त, 2023 दक्षिण अफ्रीका के डरबन बंदरगाह का दौरा किया, जिससे क्षेत्र में सभी के लिए सुरक्षा और विकास  के प्रधानमंत्री के दृष्टिकोण के अनुरूप समुद्री भागीदारों के साथ भारत के संबंधों को मजबूत किया। यात्रा के दौरान, भारतीय नौसेना और दक्षिण अफ्रीका नौसेना के कर्मियों ने पेशेवर एवं प्रशिक्षण संबंधी वार्ता, डेक दौरे और स्पोर्ट्स फिक्स्चर की एक विस्तृत श्रृंखला में भाग लिया। नेविगेशन, अग्निशमन, क्षति नियंत्रण और विजिट बोर्ड सर्च एंड सीज के विभिन्न पहलुओं पर संयुक्त प्रशिक्षण सत्र आयोजित किए गए। वसुधैव कुटुम्बकम के संदेश का प्रसार करते हुए आईएनएस सुनयना पर दक्षिण अफ्रीका नौसेना कर्मियों के साथ एक संयुक्त योग सत्र आयोजित किया गया।
जहाज 23 अगस्त, 2023 को आगंतुकों के लिए खुला था। डरबन में भारत के महावाणिज्य दूत डॉ. थेलमा जॉन डेविड ने जहाज का दौरा किया और जहाज की भूमिका एवं क्षमताओं से अवगत हुए।
जहाज ने दक्षिण अफ्रीकी नौसेना के जहाज एसएएस किंग सेखुखुने I के साथ डरबन से समुद्री साझेदारी अभ्यास  किया, बंदरगाह छोड़ने पर, संयुक्तता और इंटरऑपरेबिलिटी को आगे बढ़ाया।
यात्रा के सफल परिणति समुद्री सहयोग और साझेदारी को बढ़ावा देने की दिशा में दोनों नौसेनाओं की साझी प्रतिबद्धता का प्रमाण है।
वित्त मंत्रालय
विनिमय दर अधिसूचना संख्या 90/2022 - सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए, केन्द्रीय अप्रत्यक्ष कर एवं सीमा शुल्क बोर्ड की अधिसूचना संख्या 87/2022– सीमा शुल्क  दिनांक 6 अक्टूबर, 2022 का अधिक्रमण करते हुए, ऐसे अधिक्रमण से पूर्व की गई अथवा किए जाने से हटाई गई बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा की विनिमय दर 21 अक्टूबर, 2022 से वह प्रभावी दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है:- -
अनुसूची-I
|
|
क्रम संख्या
|
|
विदेशी मुद्रा
|
|
भारतीय रूपये के समतुल्य विदेशी मुद्रा की प्रत्येक इकाई की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
53.10
|
|
50.75
|
|
2.
|
|
बहरीन दिनार
|
|
227.35
|
|
213.80
|
|
3.
|
|
कैनेडियन डॉलर
|
|
61.20
|
|
59.25
|
|
4.
|
|
चाइनीज युआन
|
|
11.65
|
|
11.30
|
|
5.
|
|
डेनिश क्रोनर
|
|
11.10
|
|
10.70
|
|
6.
|
|
यूरो
|
|
82.60
|
|
79.60
|
|
7.
|
|
हांगकांग डॉलर
|
|
10.75
|
|
10.40
|
|
8.
|
|
कुवैती दीनार
|
|
276.45
|
|
259.70
|
|
9.
|
|
न्यूज़ीलैंड डॉलर
|
|
48.15
|
|
45.90
|
|
10.
|
|
नार्वेजियन क्रोनर
|
|
7.95
|
|
7.70
|
|
11.
|
|
पौंड स्टर्लिंग
|
|
94.65
|
|
91.45
|
|
12.
|
|
कतरी रियाल
|
|
23.55
|
|
22.15
|
|
13.
|
|
सउदी अरब रियाल
|
|
22.80
|
|
21.45
|
|
14.
|
|
सिंगापुर डॉलर
|
|
59.15
|
|
57.30
|
|
15.
|
|
दक्षिण अफ्रीकी रैंड
|
|
4.65
|
|
4.40
|
|
16.
|
|
स्वीडिश क्रोनर
|
|
7.50
|
|
7.25
|
|
17.
|
|
स्विस फ्रैंक
|
|
84.10
|
|
81.15
|
|
18.
|
|
तुर्की लीरा
|
|
4.60
|
|
4.35
|
|
19.
|
|
यूएई दिरहम
|
|
23.35
|
|
21.95
|
|
20.
|
|
अमेरिकी डॉलर
|
|
83.90
|
|
82.20
अनुसूची-II
|
|
क्रम संख्या
|
|
विदेशी मुद्रा
|
|
भारतीय रूपये के समतुल्य विदेशी मुद्रा की प्रति 100 इकाइयों की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
56.30
|
|
54.55
|
|
2.
|
|
कोरियाई वॉन
|
|
6.00
|
|
5.65
एमजी/एएम/केजे
(Visitor Counter : 74
आयुष
आयुष मंत्री ने राष्ट्रीय आयुष मिशन और आयुष स्वास्थ्य एवं कल्याण केंद्रों  के संचालन की समीक्षा की
आयुष राज्य मंत्री , श्रीपद येस्सो नाईक ने आज सभी राज्यों/केंद्र शासित प्रदेशों के स्वास्थ्य/आयुष मंत्रियों के साथ आयोजित किए गए एक वेबिनार की अध्यक्षता की, जिसमें उन्होंने केंद्र द्वारा प्रायोजित किए जा रहे राष्ट्रीय आयुष मिशन योजना और आयुष स्वास्थ्य एवं कल्याण केंद्रों के संचालन की समीक्षा की।
इस अवसर पर, श्री नाईक ने राष्ट्रीय आयुष मिशन के लिए समर्पित एक वेब-पोर्टल की शुरुआत की, जिससे कि राज्यों के द्वारा अपनी वार्षिक कार्य योजनाओं, उपयोगिता प्रमाण पत्रों, भौतिक और वित्तीय प्रगति रिपोर्टों, डीबीटी आदि से संबंधित सभी जानकारियों को मंत्रालय में ऑनलाइन माध्यम से प्रस्तुत किया जा सके। आयुष मंत्रालय की इस पहल से भारत सरकार नीति के अनुसार, आईटी अनुप्रयोगों का उपयोग करते हुए काम में पारदर्शिता लाने और ईज़ ऑफ डूइंग की दिशा में काम किया जा रहा है। मंत्री ने आयुष स्वास्थ्य एवं कल्याण केंद्रों की स्थापना के परिचालन संबंधित दिशा-निर्देशों सहित 4 प्रकाशनों का भी विमोचन किया।
इस वेबिनार में, 15 राज्यों के स्वास्थ्य/आयुष मंत्रियों ने आयुष स्वास्थ्य एवं कल्याण केंद्रों के संचालन और अपने राज्यों/ केंद्र शासित प्रदेशों में राष्ट्रीय आयुष मिशन की प्रगति और उसके कार्यान्वयन पर अपने-अपने विचारों को साझा किया। स्वास्थ्य/ आयुष मंत्रियों ने, आयुष स्वास्थ्य कल्याण केंद्रों को शुरू करने और राष्ट्रीय आयुष मिशन के अंतर्गत अनुमोदन प्राप्त गतिविधियों के लिए महत्वपूर्ण प्रगति प्राप्त करने की दिशा में अपना पूर्ण सहयोग प्रदान करने की भी बात कही।
वीडियो कॉन्फ्रेंस को संबोधित करते हुए श्री श्रीपद नाईक ने स्वास्थ्य/आयुष मंत्रियों से अनुरोध किया कि वे देश के नागरिकों के लिए प्राथमिक स्वास्थ्य सेवा वितरण प्रणाली को ठीक प्रकार से मजबूती प्रदान करने और जरूरतमंद लोगों तक आयुष स्वास्थ्य देखभाल सेवाओं का विस्तार करने के लिए, आयुष स्वास्थ्य एवं कल्याण केंद्रों की शीघ्र स्थापना करने और उनके संचालन पर ध्यान केंद्रित करें। उन्होंने राष्ट्रीय आयुष मिशन और आयुष स्वास्थ्य एवं कल्याण केंद्रों के अंतर्गत, स्वीकृति प्रदान किए गए कार्यों को तीव्र गति से पूरा करने की आवश्यकताओं को भी रेखांकित किया, जिससे इसका लाभ आम नागरिकों को मिल सके।
इस वेबिनार में, राज्यों/ केंद्र शासित प्रदेशों के स्वास्थ्य/आयुष मंत्रियों के साथ-साथ स्वास्थ्य/आयुष मंत्रालयों के प्रमुख सचिवों/सचिवों, आयुक्तों/ निदेशकों ने भी हिस्सा लिया।
इस अवसर पर आयुष सचिव, राजेश कोटेचा ने कहा कि आयुष स्वास्थ्य एवं कल्याण केंद्रों के पास जन स्वास्थ्य की दिशा में आयुष प्रणाली के लिए अपनी प्रभावशीलता को स्थापित करने का एक सुनहरा अवसर है। उन्होंने राज्यों/केंद्र शासित प्रदेशों के लिए जारी की जाने वाली धनराशि का समय पर उपयोग करने पर बल दिया। आयुष विभाग में संयुक्त सचिव, श्री रोशन जग्गी ने राष्ट्रीय आयुष मिशन और आयुष स्वास्थ्य एवं कल्याण केंद्रों के संदर्भ में जानकारी प्रदान की और सभी राज्यों/ केंद्र शासित प्रदेशों से अनुरोध किया कि वे आयुष स्वास्थ्य एवं कल्याण केन्द्रों का संचालन प्रदान किए गए समय पर करें।
प्रधानमंत्री कार्यालय
प्रधानमंत्री ने जर्मनी के फेडरल चांसलर निर्वाचित होने पर महामहिम ओलाफ शोल्ट्ज़ को बधाई दी
प्रधानमंत्री श्री नरेन्द्र मोदी ने जर्मनी के फेडरल चांसलर निर्वाचित होने पर महामहिम ओलाफ शोल्ट्ज़ को बधाई दी है।
एक ट्वीट में प्रधानमंत्री ने कहा हैः
“जर्मनी का फेडरल चांसलर निर्वाचित होने पर @OlafScholz को हार्दिक बधाई। मैं आशा करता हूं कि भारत और जर्मनी के बीच रणनीतिक साझेदारी को और मजबूत बनाने के लिये उनके साथ करीब से काम करने का मौका मिलेगा।”
पूर्वोत्तर क्षेत्र विकास मंत्रालय
युवा संगम पोर्टल का शुभारंभ
"युवा संगम" पंजीकरण पोर्टल का आज नई दिल्ली के आईजीएनसीए में शुभारंभ किया गया। युवा संगम "एक भारत श्रेष्ठ भारत" की भावना के अनुरूप पूर्वोत्तर क्षेत्र और शेष भारत के युवाओं के बीच घनिष्ठ संबंध स्थापित करने के लिए माननीय प्रधानमंत्री की एक विशेष पहल है। इसके तहत 20000 से अधिक युवा पूरे भारत में यात्राएं करेंगे और एक-दूसरे के प्रदेश में सांस्कृतिक शिक्षा ग्रहण करने का एक अनूठा अवसर प्राप्त करेंगे। शिक्षा मंत्री श्री धर्मेंद्र प्रधान, उत्तर पूर्वी क्षेत्र विकास, संस्कृति एवं पर्यटन मंत्री श्री जी. किशन रेड्डी, कानून मंत्री श्री किरेन रिजिजू और सूचना एवं प्रसारण मंत्री श्री अनुराग ठाकुर सहित अन्य सम्मानित गणमान्य व्यक्तियों की उपस्थिति में इस पोर्टल को लॉन्च किया गया।
इस अवसर पर उत्तर पूर्वी क्षेत्र विकास, संस्कृति एवं पर्यटन मंत्री जी. किशन रेड्डी ने कहा कि युवा संगम कार्यक्रम पूर्वोत्तर के युवाओं को पूरे देश से जोड़ने का मार्ग प्रशस्त करेगा। इस कार्यक्रम के माध्यम से पूर्वोत्तर क्षेत्र के युवाओं के लिए संपूर्ण भारत को देखने का महत्वपूर्ण अवसर प्राप्त होगा।
श्री रेड्डी ने कहा कि युवा संगम कार्यक्रम भारत को देखने, जानने, समझने और देश के लिए कुछ करने का मौका देगा। यह व्यापक सांस्कृतिक आदान-प्रदान कार्यक्रम देश के युवाओं को भारत की प्राचीन संस्कृति और प्राकृतिक विविधता का विस्तार देखने का अवसर भी देगा। अगले कुछ महीनों में, 20,000 से अधिक छात्र पूरे भारत में यात्रा करेंगे और अपनी आपसी समझ को साझा करेंगे।
श्री रेड्डी ने कहा कि 1000 छात्रों में 300 छात्र पूर्वोत्तर क्षेत्र से होंगे। युवा संगम कार्यक्रम हमारी समृद्ध संस्कृति, हमारे गौरवशाली इतिहास और प्राचीन विरासत के दर्शन का प्रतीक है।
सांख्यिकी एवं कार्यक्रम कार्यान्वयन मंत्रालय
अगस्त 2019 के लिए औद्योगिक विकास दर के आंकड़े जारी
विनिर्माण क्षेत्र के 23 उद्योग समूहों में से 8 समूहों ने अगस्त, 2019 के दौरान धनात्मक वृद्धि दर दर्ज की
अप्रैल-अगस्त, 2019 में औद्योगिक विकास दर 2.4 फीसदी आंकी गई
अप्रैल-अगस्त, 2019 में खनन, विनिर्माण एवं बिजली क्षेत्रों की उत्पादन वृद्धि दर क्रमश: 2.8 फीसदी, 2.1 फीसदी तथा 5.0 फीसदी रही
अगस्त, 2019 में औद्योगिक उत्पादन सूचकांक  126.6 अंक रहा जो अगस्त, 2018 के मुकाबले 1.1 फीसदी कम है। इसका मतलब यही है कि अगस्त, 2019 में औद्योगिक विकास दर 1.1 फीसदी ऋणात्मक रही। उधर, अप्रैल-अगस्त, 2019 में औद्योगिक विकास दर पिछले वित्त वर्ष की समान अवधि की तुलना में 2.4 फीसदी आंकी गई है।
अगस्त, 2019 में खनन, विनिर्माण  एवं बिजली क्षेत्रों की उत्पादन वृद्धि दर अगस्त, 2018 के मुकाबले क्रमश: 0.1 फीसदी,  1.2 फीसदी तथा  0.9 फीसदी रही। उधर, अप्रैल-अगस्त, 2019 में इन तीनों क्षेत्रों यानी सेक्टरों की उत्पादन वृद्धि दर पिछले वित्त वर्ष की समान अवधि की तुलना में क्रमश: 2.8, 2.1 तथा 5.0 फीसदी आंकी गई है।
उद्योगों की दृष्टि से विनिर्माण क्षेत्र के 23 उद्योग समूहों  में से 8 समूहों ने अगस्त, 2018 की तुलना में अगस्त, 2019 के दौरान धनात्मक वृद्धि दर दर्ज की है। इस दौरान ‘बुनियादी धातुओं के विनिर्माण' ने 11.8 प्रतिशत की सर्वाधिक धनात्मक वृद्धि दर दर्ज की है। इसके बाद ‘फर्नीचर को छोड़कर लकड़ी एवं लकड़ी उत्पादों व कार्क के विनिर्माण’ का नम्बर आता है जिसने 11.3 प्रतिशत की धनात्मक वृद्धि दर दर्ज की है। इसी तरह ‘पहनने वाले परिधानों के विनिर्माण’ ने 10.3 प्रतिशत की धनात्मक वृद्धि दर दर्ज की है। वहीं, दूसरी ओर उद्योग समूह ‘मोटर वाहनों, ट्रेलरों एवं सेमी-ट्रेलरों के विनिर्माण’ ने  23.1 प्रतिशत की सर्वाधिक ऋणात्मक वृद्धि दर दर्ज की है। इसके बाद के ‘मशीनरी एवं उपकरणों के विनिर्माण' का नंबर आता है जिसने  21.7 प्रतिशत की ऋणात्मक वृद्धि दर दर्ज की है। इसी तरह ‘अन्य विनिर्माण’ ने  18.0 प्रतिशत की ऋणात्मक वृद्धि दर दर्ज की है।
उपयोग आधारित वर्गीकरण के अनुसार अगस्त, 2019 में प्राथमिक वस्तुओं , पूंजीगत सामान, मध्यवर्ती वस्तुओं एवं बुनियादी ढांचागत/निर्माण वस्तुओं की उत्पादन वृद्धि दर अगस्त 2018 की तुलना में क्रमश: 1.1 फीसदी,  21.0 फीसदी, 7.0 फीसदी और  4.5 फीसदी रही। जहां तक टिकाऊ उपभोक्ता सामान का सवाल है, इनकी उत्पादन वृद्धि दर अगस्त, 2019 में  9.1 फीसदी रही है। इसी तरह गैर-टिकाऊ उपभोक्ता सामान की उत्पादन वृद्धि दर अगस्त, 2019 में 4.1 फीसदी रही।
इस प्रेस विज्ञप्ति से जुड़ी सूचना मंत्रालय की वेबसाइट http://www.mospi.nic.in पर भी उपलब्ध है।
विस्तृत विवरण जानने के लिए अंग्रेजी का अनुलग्नक यहां क्लिक करें